Զաք Քինգ

Զաք Քինգ (անգլ.՝ Zach King, փետրվարի 4, 1990(1990-02-04), Պորտլենդ, փետրվարի 4, 1990(1990-02-04), Պորտլենդ), ամերիկացի վիդեո խմբագիր, հայտնիությունը ձեռք է բերել Vine-ում և YouTube-ում իր կարճ հոլովակների շնորհիվ։
Նրան ճանաչում են բերել վեց վայրկյանից կազմված տեսահոլովակները, որոնք խախտում են ֆիզիկայի բոլոր հայտնի կանոնները, որոնք նա անվանում է «ձեռքի թվային ճարպկություն»։ Թվային խմբագրման միջամտությամբ Քինգը նրանցում «ստեղծում է կախարդանք»։


== Մանկություն և երիտասարդություն ==
Զաք Քինգը ծնվել և մեծացել է Օրեգոն նահանգի Պորտլենդում։ Զաքը իր առաջին հոլովակը արել է, երբ ինքը եղել է ընդամենը 7 տարեկան, կենցաղային տեսախցիկի օգնությամբ։ 14 տարեկանում նա ձեռք է բերել տեսախցիկների հավաքածու, այդ թվում նաև Էփլ Մակինտոշ համակարգիչ, խցիկներ և եռոտանի և սկսել է նկարել և խմբագրել տեսանյութեր։ 2012 թվականի դեկտեմբերին Զաքը ավարտել է Բիոլայի համալսարանի կինոյի և մեդիա արվեստի ֆակուլտետը։


== Գործունեություն ==
2008 թվականին Քինգը բացել է իր FinalCutKing.com կայքը, որտեղ նա հրապարակում էր դասեր և խորհուրդներ Final Cut Pro-ի մասին, քանի որ չկարողացավ գտնել համացանցում համապատասխան ուսումնական նյութեր։ Հենց նույն ժամանակահատվածում նա սկսեց օգտագործել իր YouTube-յան ալիքը, որպեսզի հրապարակի ուսումնական նյութեր տեսողական տպավորությունների մասին, ստացած ծրագրային ապահովության օգնությամբ։ Երբ նրա կայքը հայտնիություն ձեռք բերեց, նա սկսեց վաճառել ուսանողական սեմինարներ, օգտագործելով փողը նրա համար, որպեսզի վճարի իր ուսման վարձը. ։2010 թվականին նա զբաղեցրել է առաջին հորիզոնականը Hewlett-Packard գովազդային մրցույթում և իրավունք է ստացել անցնել Լոնդոնի կինոփառատոնի կարմիր գորգի վրայով։ 2012 թվականին մասնակցել է Syfy ֆիլմային հեռուստատեսության համար վիրուսային տեսանյութերի մրցույթին։ 2013 թվականին նա հաղթել է YouTube NextUp Creators contest-ում.


=== YouTube ===
2011 թվականին Զաքը տեղադրեց հոլովակ Jedi Kittens (անգլ. թարգմանաբար՝ «Ջեդաի կատուները]]») անվանումով, որը ստեղծել է իր քոլեջի ընկերոջ հետ։ Տեսանյութում երկու կատուներ կռվում են լուսային թրերով։ Հոլովակը երեք օրում հավաքել է ավելի քանի 1 միլիոն դիտում, իսկ հետո՝ ավելի քան 14 միլիոն դիտում։ Տեսանյութի շարունակությունը Jedi Kittens Strike Back անվանումով (անգլ. թարգմանաբար՝ «Ջեդաի կատուները պատասխան հարված են հասցնում») հավաքել է ավելի քան 17 միլիոն դիտում։ Հոլովակի երրորդ մասը՝ Jedi Kittens with Force (անգլ. թարգմանաբար՝ «Ջեդաի կատուների ուժը») 2014 թվականին տեղադրված է եղել Քինգի YouTube-յան պաշտոնական FinalCutKing ալիքում։
2013 թվականի մայիսին նա համարվում էր Ամերիկյան YouTube-ի 25 ամենախոստումնալից երիտասարդ կինոգործիչներից մեկը։ NextUp Creators contest-ի շրջանակներում, որն անց էր կացվում YouTube-ում, Քինգը շահեց $35.000, ինչպես նաև ուղևորություն 4 օրով դեպի Նյու Յորք YouTube Creator Camp-ով։ Նրա ներկայացումը մրցույթում անվանվում էր Contest Entry Gone Wrong (անգլ. թարգմանաբար՝ «Մրցության մուտքը անցավ ոչ ճիշտ»)։ Տեսանյութում, երբ նա սկսում է խնդրել, որ նրան ընտրեն հաղթող, նրա վրա անսպասելի հարձակում է սկսվում օդից։


=== Vine ===
Քինգը Vine-ի իր հաշիվը բացել է 2013 թվականի սեպտեմբերին, հետևելով իր ընկերներին։ Հաշիվը բացելուց հետո, նա որոշեց ամեն երեսուն օրը մեկ այնտեղ տեղադրել մեկական 6 վայրկյան տևողությամբ հոլովակ։ Առաջին հոլովակները եղան հաջողակ, և նա որոշեց շարունակել դրանց ստեղծումը։
Նրա առաջին vine հոլովակը եղել է I have a Pikachu kitty!!!!-ն  (անգլ. թարգմանաբար՝ «Ես ունե՛մ Պիկաչու կատու»), որը հավաքել է ավելի քան 11 միլիոն դիտում և 450 հազար հավանում ։


== Մրցանակներ և պատվավոր կոչումներ ==
2009 —  First Place London Film Festival for HP advertisement
2009 — Critic’s Choice Award at Bridgestone Tires’s Safety Scholars Teen Driver Video Contest
2010 — First place London Film Festival: Heartbrand Ad
2010 — Bridgestone Safety Scholar Winner
2012 — Vidcon Golden Poop Award
2013 — YouTube’s NextUp Creators Contest
2016 — Biola University Young Alumnus Award


== Ծանոթագրություններ ==